b'\n_START_ARTICLE_\nKuin uni ja varjo\n_START_SECTION_\nJuoni\n_START_PARAGRAPH_\nYlioppilas Yrj\xc3\xb6 saapuu maanmittaust\xc3\xb6ihin Pohjanmaan k\xc3\xb6rttil\xc3\xa4isseudulle ja asettuu asumaan Ylitalon taloon. Talon leski-is\xc3\xa4nn\xc3\xa4ll\xc3\xa4 on kaksi tyt\xc3\xa4rt\xc3\xa4, uskovainen Johanna ja lapsesta saakka rampana el\xc3\xa4nyt Eliina. Yrj\xc3\xb6 rakastuu Eliinaan, ja Johannaa kosiskelevat samaan aikaan Talvitien talon is\xc3\xa4nt\xc3\xa4 Juho ja Huhdan Akseli.\n_START_SECTION_\nArviot\n_START_PARAGRAPH_\nAikalaisarvioissa elokuva saa niin kiitosta kuin moitettakin. My\xc3\xb6nteisesti arvioidaan vakavan aiheen k\xc3\xa4sittely onnistuneesti ja todetaan, ettei suomalainen elokuva ole en\xc3\xa4\xc3\xa4 vain puskateatteria. Juonen hajanaisuus kuitenkin saa moitteita._NEWLINE_Muuan my\xc3\xb6hempi kriitikko luonnehtii tarinaa pateettiseksi ja hurmoshengen s\xc3\xa4vytt\xc3\xa4m\xc3\xa4ksi, ohjausta leimaa kokonaisuutena teatterimainen tulkinta, mutta pit\xc3\xa4\xc3\xa4 sit\xc3\xa4 kuitenkin kiinnostavana k\xc3\xb6rttitapojen analyysina. Kosijoita saavia talontytt\xc3\xa4ri\xc3\xa4, toinen rampa, toinen her\xc3\xa4tyksen saanut, n\xc3\xa4yttelev\xc3\xa4t Ansa Ikonen ja Ester Toivonen.'